বগুড়া সংবাদ ডট কম (দুপচাঁচিয়া প্রতিনিধি আবু রায়হান) : ইসলামিক ফাউন্ডেশন এর মসজিদ ভিত্তিক শিশু ও গণশিক্ষা কার্যক্রমের দুপচাঁচিয়ার ডিমশহর স্কুল জামে মসজিদের মেধাবী শিক্ষার্থীদের মাঝে পুরস্কার ও সনদপত্র বিতরণ করা হয়েছে। এ উপলক্ষে বুধবার বিকালে ডিমশহর উচ্চ বিদ্যালয় মাঠে পৌর কাউন্সিলর আবু বকর সিদ্দিকের সভাপতিত্বে ও মসজিদ ভিত্তিক প্রাক প্রাথমিক শিক্ষক রেজওয়ান আলীর পরিচালনায় আলোচনা সভায় প্রধান অতিথির বক্তব্য রাখেন বগুড়া জেলা আ’লীগের আইন বিষয়ক সম্পাদক এ্যাড. তবিবর রহমান তবি। বিশেষ অতিথির বক্তব্য রাখেন উপজেলা আ’লীগের সাধারণ সম্পাদক আলহাজ্ব ফজলুল হক, যুগ্ম সাধারণ সম্পাদক এমদাদুল হক, সাংগঠনিক সম্পাদক তৌহিদুল হোসেন মহলদার, পৌর আ’লীগের সভাপতি আব্দুর রাজ্জাক, সাধারণ সম্পাদক আমিনুর রহমান মহলদার, ইসলামিক ফাউন্ডেশন দুপচাঁচিয়া শাখার সুপারভাইজার আব্দুল্লাহ আল মাহমুদ, মডেল কেয়ারটেকার মোজাফ্ফর হোসেন, সাধারণ কেয়ারটেকার শাহীনুর রহমান। অন্যান্যদের মধ্যে বক্তব্য রাখেন ইসলামিক ফাউন্ডেশনের শিক্ষক সুলতান মাহমুদ, আল আমিন মহলদার, এমরান হোসেন, ইদ্রিস আলী প্রমুখ। সভাশেষে ৩০জন মেধাবী শিক্ষার্থীর মাঝে সনদ ও কোরআন শরীফ বিতরণ করা হয়।